钦定古今图书集成/历象汇编/岁功典/第023卷 > 旦日试笔并自和二首 刘诜
## 钦定古今图书集成/历象汇编/岁功典/第023卷 > 旦日试笔并自和二首 刘诜

炉烟烛影共徘徊，手试春风第一杯。万里星辰环极
共，五更鼓角挟春来。凌寒柳意如先动，阅岁梅花不
受催。坐久不知天向曙，出门爆竹发惊雷。

老来节意重徘徊，小案犹横隔岁杯。得句定知春未
觉，开门喜报客频来。江山万古晴阴老，花柳千林雨露催。郡国昇平人自乐，城头画鼓响轻雷。